tartuNLP/wikipedia-smugri-20251201 huggingface dataset:
Varrak

Varrak oli müütiline Lapu tark eesti rahvuseeposes "Kalevipoeg". 
Teda on mainitud eepose kuueteistkümnendas loos ("Lennuki" ehitus ja merereisi algus. Teekond maailma otsa. Lapumaa ja Varrak, lapu tark.)
Kalevipoeg koos kaaslastega jõudis merereisiga laeval Lennuk Lapu randa ning kohtas seal Lapu tarka Varrakut. Ta rääkis oma soovist jõuda maailma otsa ning palus Varrakut teejuhiks. Tark hoiatas teda ohtliku ettevõtmise eest. Kalevipoeg jäi endale kindlaks ja pakkus tasuks kulda ja hõbedat. Varrak küsis tasuks lisaks:
Pane palgaks peale hinna,
Mis sul kodu kütke′essa
Seina küljes seisenekse!"
Kalevipoeg nõustus ning merereis jätkus põhja suunas. Laev sattus neelukohta, kus purjed ja aerud enam hädas ei päästnud. Varrak leidis väljapääsu, ta võttis tündri, kattis punase riidega, kinnitas köiega ning viskas kalale söödaks. Valaskala neelaski sööda alla ning vedas laeva põrgusuu juurest eemale. 
Jõuti Sädemesaare juurde ning Varrak keelas meestel maale minna. Sulevipoeg käis siiski saarel tulemäe juures ja leidis kõrbenud kuuega tagasi tulles, et too tuleküngas sobib rehekütjaks. Seejärel võeti suund kodurandadele, jõudmata maailma otsa. Kalevipoeg lubas Varrakule kokkulepitud tasu anda. 
Üheksateistkümnendas loos (Sarvik-taadi aheldus, Õnneaeg, Pidu ja Kalevi tarkusraamat, Sõjateated) antakse teada, et Varrak oli Lindanisas Kalevipoja kojas ning leidiski midagi tasuks sobivat, mis oli seina külge aheldatud:
"Leidsin kirjalehekesi,
Raudakaanel raamatuda
Kindla ahelate kütkes.
Anna luba aruasja,
Vana kirja kaasa võtta!"
Vaatamata Sulevipoja ja Olevipoja manitsustele väärt raamatut mitte loovutada, jäi Kalevipoeg enda lubadusele kindlaks, teadmata, et tegu oli vana Kalevi Tarkuseraamatuga:
Kallim veel kui kuld ja hõbe
Seisis kütkendatud kirjas
Vanaaegne vaba põli,
Meie meestepoege priius...
Eesti korvpalliklubide loend

"See on mittetäielik loend Eesti korvpalliklubidest 2021/2022. hooaja seisuga".
Olevipoeg

Olevipoeg on linnaehitaja, Kalevipoja sõber ja võitluskaaslane rahvuseeposes "Kalevipoeg".
Kalevipoeg määras enne surma Olevipoja enda järel maa valitsejaks.
Olevipoega on mainitud esimest korda eepose 15. loos (Tagaajajad, Raudoja nõianeitsi, Olevipoeg ja linnaehitus, Põrgupiigade saatus). Kui Kalevipoeg tuli allilmast peale esimest võitlust Sarvikuga maa peale tagasi, kaasas kullakotid ja põrgupiigad. Lisaks võttis ta selga lauavirna ning kohtus mehega, kes palus laudu laenuks ja väitis, et nendest saab tugeva torni ehitada. Nii sai Kalvipoeg tuttavaks Olevipojaga:
Jumalate juhatusel
Ilmakuulus linnalooja,
Kindla koha kasvataja,
Tugeva torni tegija
Olevipoeg, hoonetarka,
Teda tulnud teretama,
Olevipoeg hakkaski linna ehitama, Kalevipoeg tõi talle Peipsi tagant ja Taara tammikust laudu ning lisaks murdis paasi. 
Kolmest põrgupiigast röövis keskmise tuuslar, tuuletark. Sulevipoeg ja Alevipoeg leidsid tuuslari talu ning:
Puistasid piidad puruksi,
Tapsivad siis tuuletarga,
Päästsid vangist piigakese,
Panid tuuslari talule
Tulekuke katukselle.
Päästetud piiga kosis Olevipoeg.
Samaariumi-neodüümi meetod

Samaariumi-neodüümi meetod on isotoopmeetod, mis põhineb samaariumi isotoobi 147Sm α-lagunemisel neodüümi isotoobiks 143Nd.
Meetodit kasutatakse peamiselt eelkambriumi vanusega magma- ja moondekivimite dateerimiseks ning magma päritolu hindamiseks. Meetodi eeliseks on samaariumi-neodüümsüsteemi vastupidavus moondele ja murenemisele, sest need elemendid on keemiliselt väga sarnased (kuuluvad lantanoidide hulka, on mõlemad kolmevalentsed ja on sarnase ioonraadiusega).
Sm ja Nd geokeemiast.
Lantanoidid on enamasti kolmevalentsed ning nende ioonraadius väheneb vastavalt järjenumbri suurenemisele (lantaani ioonraadius on 1,15 Å, luteetsiumil aga 0,93 Å). Lantanoidid on suhteliselt haruldased elemendid, mis esinevad jälgelementidena peaaegu kõigis kivimeis, asendades kristallstruktuuris sarnaste omadustega elemente. Elemendid ei asenda teisi elemente mineraalide kristallstruktuuris juhuslikult, vaid kindlate seaduspärasuste alusel. Seetõttu on raskete ehk suurema massiarvuga lantanoidide kontsentratsioon kõrgem näiteks pürokseenides, amfiboolides ja granaatides, kerged lantanoidid on aga eelistatult näiteks päevakivide, biotiidi ja apatiidi koostises.
Samaarium ja neodüüm kuuluvad mõlemad nn kergete lantanoidide hulka ehk nende järjenumbrid on väiksemad kui 63, vastavalt samaariumil 62 ja neodüümil 60. Nende sisaldus Päikesesüsteemis on 8,279·10−1 Nd ja 2,582·10−1 Sm aatomit miljoni räni aatomi kohta. Seega on Sm/Nd suhe Päikesesüsteemis 0,31. Et samaarium on raskem kui neodüüm, on teda suhteliselt rohkem pürokseene sisaldavais aluselistes ja ultraaluselistes kivimeis (Sm/Nd suhe komatiidis 0,317) ning vähem peamiselt päevakive sisaldavais keskmistes ja happelistes kivimeis (Sm/Nd suhe rüoliidis 0,215). Siiski ei ületa samaariumi kontsentratsioon mitte üheski kivimis ega mineraalis neodüümi kontsentratsiooni.
Tulenevalt sellest, et kergete lantanoidide ioonraadius on suurem, on kivimite osalisel sulamisel Nd eelistatult ülessulanud magmas ning Sm eelistatult sulamisest puutumata jäänud kivimeis. Seega on magma võrreldes lähtekivimiga neodüümist rikastunud ning samaariumist vaesunud. Sel põhjusel on ka maakoores neodüümi võrreldes samaariumiga rohkem kui vahevöös, sest kogu maakoor on algselt ühtse ainese ülessulamise ja diferentseerumise tulem. 
147Sm α-lagunemise poolestusaeg on 1,06·1011 aastat, mis teeb lagunemiskonstandiks λ = 6,54·10−12 aastas.
Metoodika.
Et samaarium massiarvuga 147 laguneb pidevalt neodüümiks massiarvuga 143, suureneb vastava neodüümi isotoobi kontsentratsioon mineraalides vastavalt valemile 1.
Valem 1: 
formula_1
Valemis 1 on ainsaks tundmatuks t ehk aeg aastates, mis on võimalik arvutada. Ülejäänud on kas olemas algandmetena või loetavad andmete põhjal koostatavalt isokroondiagrammilt.
formula_2
on 143Nd ja 144Nd suhe ajahetkel null (i – "initial"). See suhe on funktsiooni vabaliige ehk diagrammil punkt, kus sirge ehk isokroon lõikub y-teljega.
formula_3
on aga sirge tõus. Mida järsem tõus, seda vanema mineraali/kivimiga on tegemist. Ajahetkel null oleks isokroon horisontaalne.
Tõhela järv

Tõhela järv asub Pärnumaa loodeosas Pärnu linna põhjas. Järve loodeosast saab alguse Paadrema jõgi. 
Selle pindala on 407 ha, suuruselt on järv Eestis kümnes. Tõhela järve keskmine sügavus on 1,3 m, suurim pikkus on 3 km ja laius 2 km. 
Järve sügavus läänekaldalt järsult suureneb; seal on selle põhi mudane. Idaosas on Tõhela järv madal ja selle põhi on liivane. Ida- ja põhjakaldad on kaetud savika moreeniga, lääne- ja lõunakaldad soosetetega. Vesi on rohekaskollane ja hästi läbipaistev. Tõhela järv sisaldab olulisi mudavarusid.
Tõhela järv oli aastatel 1946–1948 Vene sõjaväe õppepolügoon. Sellest ajast on pommid ja mürsud veel praegugi järve põhjamudas.
Tõhela järve idakaldad on ligipääsetavad ja sobivad suplemiseks. Liivane kallas on hea puhkamiskoht. 
Tekkemuistend.
"Kohal, kus praegu on Tõhela järv, olnud kunagi soostunud mets. Selle ääres olnud üks talu. Kord läinud mets põlema. Talust tulnud välja peremehe vend ja hüüdnud: "Siidivennad, niidivennad, tulge appi, järi põleb!" Kuuljaid polnud ja nii põlenudki mets maha koos taluga. Kunagise metsa asemele tekkinud aga Tõhela järv."
Hasselt

Hasselt on linn Belgias, Limburgi provintsi keskus. Asub Demeri jõe ja Alberti kanali ääres.
Ajalugu.
Hasselt on rajatud 7. sajandil. 1232. aastal sai linnaõigused. Hasselt oli krahvkonna keskus, mis 1361. aastal läks Lüttichi piiskopiriigi koosseisu. 1830. aastal sai linnast Limburgi provintsi keskus.
Hasselt on alates 18. sajandist tuntud alkohoolse joogi jeneveri tootmise poolest.
Linnas asub Hasselti ülikool.
Kuremaa SK/Tartu Palliklubi

BC Fausto-Tartu Kalev on Eesti korvpalliklubi, mis alustas tegevust mais 2006. 
Klubi mängib SEB Eesti Korvpalli Meistriliigas. Klubi peasponsor on Tartus kinnisvaraarendusega tegelev ettevõte AS Fausto. 
Klubi peatreener 2006/07 hooajal oli Aivo Erkmaa, 2007/08 hooajal Jüri Neissaar, 2008/09 hooajal Priit Paama. 
Meeskond.
Mängijad:
Treenerid:
Ermistu järv

Ermistu järv (ka "Tõstamaa järv") asub Pärnu maakonna loodeosas Pärnu linna lääneosas Tõstamaa alevikust umbes 2 km põhja pool. Järvest voolab välja Tõstamaa jõgi.
Ermistu järve pindala sõltub järve väljavoolule ehitatud paisu avatusest või suletusest, selle maksimaalne pindala on 480 ha. Sügavaim on järve loode- ja idaosa, kus sügavus ulatub 2,9 meetrini.
Järve edelasopis leidub palju väikesi turbasaari. Ermistu järve põhjaosas asub väike Kivissaar.
Ermistu järve kaldad on vähe liigestatud, madalad ja mudased või turbased. Idakallas on kohati liivane. Järve sügavus suureneb aeglaselt. Järve põhi on idakalda juures liivane, põhjaosas kivine, järve keskosas savine, mujal mudane (edelasopis on mudakihi paksus kuni 12 m). Järves leidub umbes 6 miljonit m3 järvemuda (väetis- ja ravimuda).
Järve vesi on kollane kuni rohekaskollane, selle läbipaistvus on keskmine (0,8–2,5 m). Suvel vesi soojeneb ja seguneb hästi, talvel võib olla hapnikuvaene.
Järv on kalade poolest liigirikas, esindatud on latikas, haug, ahven, särg, nurg, linask, koger, angerjas, säinas ja kiisk; varem oli esinenud ka roosärge, lutsu ja teisi kalu. Järve on proovitud sisse lasta ka peledit ja karpkala.
Ka Ermistu järve linnustik on liigirikas. Esineb muu hulgas jõgitiiru, sinikael- ja piilparti, tuttvarti, jää- ja rohukosklat ning kühmnokk-luike.
Tšarjatantra

Tšarjatantra (tiibeti "spyod rgyud", sanskriti "caryā-tantra") on teine kategooria ehk teine aste tantrates. 
Tšarjatantra funktsioon on viia õppija peas kokku meditatsioon (kujustamine) koos samaaegselt sooritatava rituaaliga.
Siin ei ole enam seda vahetegemist jumaluse ja õpilase puhul, mis Krijatantras. Sel tasandil püüab kujustaja ise jumaluseks saada. 
Tuleb juurde uus mõiste, kus kujustatava jumaluse puhul nähakse kahte erinevat aspekti: suhteline ja absoluutne tõde.
Sel praktika tasandil kujustatud jumaluse olemus ei erine buddha olemusest, mis kandub üle õpilasele väljendudes tema enda teadvuse seisundina. 
Kujustamist ise ei tõlgendata kunagi kui reaalsust või reaalsuse aspektide väljendust, vaid kujustamine on meie teadvuse poolt esile kutsutud visuaalne projektsioon.
Siin on eesmärgiks seatud tantrikule täielikult selgeks teha, kuis meie meeled töötavad, mis tähendab, et kui meie teadvus toodab meelte abil pilti meid ümbritsevast maailmast, siis peab seesama isiklik teadvus olema võimeline tootma sama visuaalset meelepetet samuti vastavalt kujustaja soovile ja eesmärgile täpselt sellist visiooni nagu peremees ise seda soovib.
Seega on Tsharjatantra selleks ette nähtud, et teha meist oskuslikud rituualide läbiviijad, koos tehniliste oskuste ja rituaali võimustamisega juba uuel teadvuse tasandil võrreldes eelmise Krija tantraga.
Gilmore'i tüdrukud

"Gilmore'i tüdrukud" on aastatel 2000–2007 toodetud USA teleseriaal, mis räägib üksikema Lorelai Gilmore'i ja tema tütre Rory elust USA Connecticuti osariigis asuvas väljamõeldud väikelinnas Stars Hollow's.
Eestis on telesarja näidanud Eesti Televisioon, Kanal 2 ja Duo 4.
Datsan

 
Datsan (mongoli "datsang", tiibeti "grva tshang") on budistliku kloostri juures asuv teaduskond, mille juurde kuuluvad ka templid, eluruumid ja muud hooned. Datsanis õpitakse erinevaid õppeaineid, mis puudutavad budismi, samuti meditsiini ("manba-datsan"), milleks võib olla ka eraldi õppeasutus Burjaatias kasutatakse mõistet "datsan" tähistamaks ka kloostrit (näiteks Ivolga klooster) ehk Ivolga datsan.
Datsanide nimekiri:
Mahasiddha

Mahasiddha on ...
Kanoniseeritud mahasiddhad.
84 mahasiddhat on kanoniseeritud:
Acinta, Ajokipa, Ananga, Babhahi, Bhadrapa, Bhandepa, Bhiksana, Bhusuku, Caluki, Camaripa, Campaka, Caparipa, Catrapa, Caurangipa, Darika, Dhahuli, Dharmapa, Dharmapa, Dhokaripa, Dhombipa, Dombipa, Ghandhapa, Goraksa, Gorura, Indrabhuti, Jalandhari, Jayananda, Kalakala, Kalapa, Kamaripa, Kambala, Kanakala, Kandipa, Kanhapa, Kankana, Kankaripa, Kantali, Kapalapa, Karnaripa, Khadgapa, Kirava, Kokalipa, Kotali, Kucipa, Kukkuripa, Kumaripa, Laksminkara, Lilapa, Lucika, Luyipa, Mahipa, Manibhadra, Medhina, Mekala, Mekopa, Minapa, Nagabodhi, Nagarjuna, Nalina, Naropa, Niguna, Pacari, Panaha, Pankaja, Putali, Rahula, Sahara, Sakara, Samudra, Sarvabhaksa, Savaripa, Shalipa, Shantipa, Tandhapa, Tantipa, Tengipa, Thaganapa, Tilopa, Udheli, Vinapa, Virupa, Vyali, Yogipa.
Kanoniseeritud mahasiddhade arv 84 on üks budismi pühadest arvudest. Näiteks andis Buddha enda elu jooksul edasi 84 000 õpetust rahvale.
Välislingid.
ЛЬВЫ БУДДЫ жизнеописания восьмидесяти четырёх сиддхов
Pontiac

Pontiac oli automark, mis kuulus General Motorsi autotootjate grupile. Pontiace on müüdud Ameerika Ühendriikides, Kanadas ja Mehhikos juba 1926. aastast. 
General Motorsi autobrändide hulgas kuulub Pontiac keskklassi, aga on sportlikum ja parema juhitavusega. GMi markide hierarhias paigutus Pontiac kõrgemale kui Chevrolet, aga olles siiski madalamal tasemel kui Oldsmobile ja Buick. Autod on odavamad ja need sobivad hästi noorematele klientidele. 1960. aastatel, osakonnajuhtide Semon Knudseni ja John DeLoreani all sai Pontiac kuulsaks sportlike autodega, nagu GTO ja Firebird. 
Seoses majandusprobleemide ja ettevõtte ümberstruktureerimisega teatas General Motors 2008. aastal plaanist Pontiaci kaubamärk tooteportfellist likvideerida ning viimane Pontiac väljus tehasest 2010. aasta jaanuarikuus.
Tõmmis (leotis)

Tõmmis on eeterlikke õlisid või lõhnaineid sisaldav taimede või nende osade vesi- või piiritusleotis. Kasutatakse parfümeeria- ja farmaatsiatööstuses ning mõnede toiduainete valmistamisel.
Tõmmis (graafika)

Tõmmis (graafikas ka estamp) on trükivormiga paberile või muule materjalile tehtud jäljend. Trükinduses on tõmmis trükilao äratõmme, graafikas graafikaplaadi äratõmme.
Tõmmiseks võidakse nimetada ka paljundusmasinas tehtud koopiat.
Vinnõtsja

Vinnõtsja (vene keeles Винница "Vinnitsa") on linn Ukrainas, Vinnõtsja oblasti halduskeskus. Asub Lõuna-Bugi kaldal.
Linnas leidis 1937–1938 aset Vinnõtsja massimõrv.
Vinnõtsjas asus Teisest maailmasõjast alates suur õhujõudude baas. Praegu asub seal Ukraina õhujõudude staap.
Linnas on 354 m kõrgune televisioonitorn ning Tartuski tegutsenud sõjaväekirurgi Nikolai Pirogovi muuseum.
Ukraina 2001. aasta rahvaloenduse andmetel oli Vinnõtsja elanikest ukrainlasi 87,2%, venelasi 10,2%, poolakaid 0,5%, valgevenelasi 0,4% ja juute 0,5%.
14. juulil 2022 toimus Venemaa-Ukraina sõja käigus Venemaa raketirünnak Vinnõtsjale, mille tulemusel hukkus vähemalt 22 tsiviilisikut, sealhulgas 3 last.
Cooki saared

Cooki saared (rarotonga: "Kūki ‘Airani"; tongareva: "Kūki Airani") on saareriik Polüneesias, Vaikse ookeani lõunaosas. See koosneb 15 saarest, mille kogupindala on ligikaudu 236,7 ruutkilomeetrit. Cooki saarte majandusvöönd hõlmab 1 960 027 ruutkilomeetrit ookeani. Saareriigi pealinn on Avarua.
Cooki saared on Uus-Meremaaga vabalt assotsieerunud riik. Alates 21. sajandi algusest on Cooki saared juhtinud oma iseseisvat välis- ja kaitsepoliitikat ning neil on ka oma tollieeskirjad. Riigil ei ole sõjaväge, mistõttu vastutab riigikaitse eest Uus-Meremaa. Viimastel aastakümnetel on Cooki saared võtnud kasutusele üha enesekindlama ja selgepiirilisema välispoliitika ning cooklane Henry Puna oli aastatel 2021–2024 Vaikse Ookeani Saarte Foorumi peasekretär. Enamik cooklasi on ka Uus-Meremaa kodanikud, kuid neil on ka Cooki saarte kodanike staatus, mida teistele Uus-Meremaa kodanikele ei anta. Cooki saared on alates 1980. aastast olnud aktiivne Vaikse ookeani kogukonna liige.
Cooki saarte peamised asulad paiknevad Rarotonga saarel, kus asub ka Rarotonga rahvusvaheline lennujaam. 2021. aasta rahvaloenduse andmetel oli Cooki saarte rahvaarv 14 987. Uus-Meremaal ja Austraalias elavad suured cooklaste kogukonnad ning 2018. aasta toimunud Uus-Meremaa rahvaloendusel väitis 80 532 inimest, et on cooklased või Cooki saarte päritolu. 2021. aasta Austraalia rahvaloenduse ajal elas riigis 28 000 cooklast, kellest paljud olid Austraalia kodakondsusega. 
Ajalugu.
Saared asustasid 6. sajandil polüneeslased, kes saabusid Tahitilt. Saarestik on nimetatud James Cooki järgi, kes külastas saari 1773. ja 1779. aastal. Esimesed inglise misjonärid jõudsid saartele 1821. aastal. 1888. aastal sai saartest Briti protektoraat. 1901. aastal läks protektoraat Uus-Meremaa valdusse ja 1961. aastal said saared omavalitsusliku staatuse Uus-Meremaaga assotsieerunud riigina.
1980. aastal sõlmisid USA ja Uus-Meremaa valitsus piirikokkuleppe, mis määras merepiiri Ameerika Samoa ja Cooki saarte vahel. USA loobus nõudlusest Penrhyni, Pukapuka, Manihiki ja Rakahanga atollidele.
1993. aastal tunnustas Uus-Meremaa Cooki saari iseseisva riigina.
25. oktoobril 2018 sõlmisid Eesti ja Cooki saared diplomaatilised suhted.
2018. aasta novembri seisuga olid Cooki saartel diplomaatilised suhted 52 riigiga.
Sport.
Alates 1988. aasta suveolümpiamängudest on Cooki saared osalenud kõigil suveolümpiamängudel. Cooki saarte ROK-i kood on COK.
Tiibeti astroloogia

Tiibeti astroloogia on segu India, Hiina ja Tiibeti böni täheteadusest ja Kālatšakra tantrast.
Hani dünastia ajal Hiinas oli juba kasutusel tsükliline ajaarvestus. 
Traditsionaalselt loetakse astroloogiat budismi viie vajaliku teaduse hulka. Ennustused on vaid üks väike osa, võrreldes ajatsüklite, kronoloogia ja kalendri koostamisfunktsiooniga.
Eriti au sees on olnud astroloogia Nyingma koolkonnas, kes oli üks suuremaid astroloogia propageerijaid Tiibetis tänu Min-zhoi-lingi ehk Mindrol-lingi (Mindroling) kloostrile. 
Hiinas, Mongoolias ja Tiibetis kasutati sageli ennustamiseks kilpkonna kilpi: astroloogilistel thankadel ehk diagrammidel on põhikujundina kilpkonn.
Suutras on kirjas: "Taevas ja maa on lamedad ja mahuvad vabalt kilpkonna kilbile." Kilpkonna pea on suunaga lõunasse, saba aga põhjasuunda. Loivad-käpad on aga itta ja läände suunatud. Lõunapoolses ilmakaares on valitsevaks tuli ja loomadest hobune ja madu. Läänes valitseb elementidest metall ning loomadest kukk ja ahv. Põhjas on elementidest vesi, loomadest rott ja siga. Idas on elementidest puu, loomadest aga tiiger ja jänes (Jaapanis kass). Elementide olemust iseloomustatakse kolmel viisil: väline, sisemine ja salajane. Väline elementide avaldusviis on tuli, maa, puu, vesi ja metall. Sisemisele vastavad inimese siseelundid: tuli vastab südamele, puu maksale, metall kopsudele, maa põrnale ja vesi neerudele. Salajane elementide energia vastab viiele meelele või viiele puhtale värvile. 
Aasias on olnud pidevalt paralleelselt kasutusel kaks kalendrit – päikesekalender ja kuukalender. 
Päikesekalender lähtub Maa liikumisest ümber Päikese ja on vastavuses talvise, kevadise, suvise ja sügisese pööripäevaga. See on vajalik esmajoones maaharijatele, kuid kasutati ka ennustuste ja prognooside koostamiseks. 
Kuukalender lähtub Kuu faasidest, mis tuleb Kuu liikumisest ümber Maa. Iga uus kuu algab uue ja värske kuuloomisega ja selliseid kuid mahub aastasse 12-13. Lisakuu lisatakse keskmiselt seitsmel aastal üheksateistkümnest. Aasta algab talvisele pööripäevale järgneva teise kuuloomisega ja seepärast langeb aasta algus kas jaanuari lõppu või veebruari algusse. Enamus rahvalikke pidustusi ja tähtpäevi on seotud just kuukalendriga. 
Maailm koosneb viiest algelemendist. Igale elemendile vastab konkreetne värv:
Antsiran̈ana

Antsiran̈ana on sadamalinn Madagaskaril Madagaskari saare põhjatipu lähedal. Linn on Diana piirkonna halduskeskus ja moodustab Antsiranana I ringkonna.
1975. aastani oli linna nimi Diégo-Suarez portugali meresõitja Diego Soaresi järgi.
Kuni 2009. aastani oli linn Antsiran̈ana provintsi halduskeskus.
Elanike arv oli 2005. aastal umbes 80 000, 2011. aastal hinnanguliselt 108 980. Madagaskari 1993. aasta rahvaloenduse (1. augustil 1983) järgi oli elanikke 58 900.
Bön

Bön (tiibeti keeles "bon", བོན་) on usund Tiibetis. 
Böni kirjeldatakse sageli kui Tiibeti algupärast, budismieelset usku, mis pole päris täpne. Kuna böni kohta enne 7. sajandit kirjalikud allikad puuduvad, siis on nii varajase böni kui ka võimalike Tiibeti algupäraste usundite kohta väga vähe teada.
Böni järgijaid nimetatakse bönpodeks (tiibeti "bon po"), nõnda nimetati ka böni preestreid, kes tegutsesid muistses Tiibetis matusetalituste, ohvririituste ja kuninglike tseremooniate korraldajatena.
Legendide järgi oli böni rajaja Šenrab Miwo (tiibeti "gshen rab mi bo"), kelle sünnikohaks peetakse müütilist maad Ölmo Lungringi (mis asus Kailāsa mäe piirkonnas) ning sünniajaks umbes 1600 e.m.a. Šenrabi eluloos on sarnaseid elemente Buddha elulooga ning teda kirjeldatakse kui olendite heaks tegutsevat virgunut. Böni tekstide järgi sai bön alguse Šang-šungist, Kailāsa jalamil asuvast kuningriigist.
Hiline bön kujunes süstematiseeritud usundina välja pärast 11. sajandit koos budistlike koolkondadega üksteiselt vastastikku elemente laenates. Hiline bön sarnaneb paljus budismiga: ka böni traditsioonis on ülimaks eesmärgiks virgumine (tiibeti "byang chub"), samuti on sarnased paljud muud põhimõisted. Samas säilitab bön oma eripärad: böni kosmoloogia, legendid ja panteon erinevad budismi omadest.
Esimene böni klooster Menri (tiibeti "sman ri") valmis 1405. aastal.
Esimesed böni termad leiti 11. sajandil. Need tekstid olid hiljem aluseks böni kaanonile, mis sai oma lõpliku kuju 15. sajandil.
Uuemal ajal, alates 19. sajandi teisest poolest, on bön ja Tiibeti budism omavahel tunduvalt lähenenud ja tänapäeval peetakse böni mõnikord isegi Tiibeti budismi viiendaks koolkonnaks ningma, kagjü, sakja ja geluki kõrval.
Varajase böni isoleeritud haruks peetakse 9.–10. sajandil Tiibetist välja rännanud tänapäeva Hiina Yunnani provintsi loodeosas Lijiangis elava nahi (hiina keeles "naxi") rahvakillu traditsioonilist dongpa religiooni.
Budism ja bön on Tiibetis teineteist tugevasti mõjutanud. Bönist võttis Tiibeti budism šamanismi elemente, budism omakorda kujundas böni filosoofia ümber, nii et erinevused on nüüdseks peamiselt terminoloogilised ja ikonograafilised. Ometi on bön – hoolimata budismi privilegeeritud seisundist riigiusundina viimastel sajanditel – säilinud ning 1977. aastal tunnustas Tiibeti eksiilvalitsus seda ametlikult vaimse koolkonnana.
Ajalugu.
Kuni 7. sajandini oli bön levinud eelkõige Kangrinboqê mäge ümbritsevas Zhang Zhungis Tiibeti lääneosas.
Zhang Zhungi kuningate dünastia lõppes 8. sajandil, kui maa vallutas Kesk-Tiibeti kuningas Trisong Detsen ning Zhang Zhungi kuningas Ligmincha (Ligmirya) suri.
Kui 9. sajandil juurdus budism, tõrjuti bön tagasihoidlikule kohale (näiteks jäid böni preestrid kõrvale kuningate matusetseremooniatelt). Kuningas Langdarma (valitses 836–842) aga vaenas kuningas Trisong Detseni ajast saadik üha mõjukamaks muutunud budismi ning edendas böni. Hiljem taandus bön tiibeti kultuuriruumi ida- ja läänepiirkondadesse.
Boon

Boon on lühiajaline tõend, mis võimaldab selle omanikul teatud raha või kaupa saada.
Boonid võivad käibida paberrahana.
Bönpo

Bönpo (tiibeti keeles "bon po") oli Tiibeti iidse usundi böni preester. 
Bönpod olid šamaanid ning korraldasid matusetseremooniaid ja ohvritalitusi. Arvatavasti korraldasid nad ka kuninglikke tseremooniaid.
2007. aasta Riigikogu valimised

2007. aasta Riigikogu valimised olid Riigikogu üheteistkümnenda koosseisu valimised, mis toimusid 4. märtsil 2007.
Oma nimekirjadega osales valimistel 11 erakonda: 
Kandideerisid ka seitse üksikkandidaati: Vello Burmeister,
Tõnu Hallik,
Svetlana Ivnitskaja,
Aare Kambla,
Kalev Kodu,
Koit Luus
ning Niina-Inessa Stepanova.
Valimistel osales 61,9 % hääleõiguslikest kodanikest. Kõrgeim osalusprotsent oli Tallinnas – 65,8 % ja madalaim Ida-Virumaal – 52,2 %.
2007. aasta Riigikogu valimised olid esimesed parlamendivalimised maailmas, kus sai üleriigiliselt hääletada ka elektroonilisel teel. E-hääletuse võimalust kasutas 30 275 kodanikku, mis moodustas 5,5% kõikidest valimas käinud kodanikest.
Valimistulemused.
Valimas käis 555 463 kodanikku. Kehtivaid sedeleid oli 550 213. Enim hääli, 153 044 häält ehk 27,8 protsenti, kogus Reformierakond. Keskerakond kogus 143 518 ehk 26,1 protsenti ja Isamaa ja Res Publica Liit 98 347 ehk 17,9 protsenti häältest. 58 363 hääle ja 10,6 protsendiga tuli neljandaks Sotsiaaldemokraatlik Erakond. Järgnesid Erakond Eestimaa Rohelised ja Rahvaliit, kes said mõlemad 7,1 protsenti häältest (vastavalt 39 279 ja 39 215 häält). Rohelised edestasid Rahvaliitu vaid 64 häälega.
Pärast valimisi teatasid oma tagasiastumisest kahe erakonna liidrid: Villu Reiljan Rahvaliidust ja Andrei Zarenkov Konstitutsioonierakonnast. Vasakpartei esimees Sirje Kingsepp teatas, et ta ei kandideeri järgmisel Vasakpartei kongressil partei esimeheks.
Mandaatide jagunemine.
Valimistulemuste põhjal sai Reformierakond Riigikogus 31 mandaati, Keskerakond 29, IRL 19, Sotsiaaldemokraatlik Erakond 10, Rahvaliit 6 ning Rohelised samuti 6 mandaati.
Kulutused valimistele.
Täpsemat infot tehtud kulutuste kohta saab 2007. aasta Riigikogu valimistel osalenud erakondade ja üksikkandidaatide valimiskampaania rahastamise aruannete kokkuvõttest.
Guhyasamāja tantra

Guhyasamāja ('salajane kokkutulek') tantra on anuttara-jooga tantrate klassist, tantristliku budismi üks põhitekst ning ühtlasi vanimaid tantra tekste ja tantraid üldse.Guhyasamāja tantra tekst ilmus välja III-IV sajandil . Teda kutsutakse anuttara-jooga tantrate, kuningaks. Guhyasamāja mandala ohverdamisel ja kujustamisel on mandala keskne jumalus alati koos naiskaaslasega, see on reegliks. Teiste tantrate kujustamisel ei ole see alati nõutav; siin küll.
Guhyasamāja on tantrismis tähtsamaid jumalusi ja kuulub herukate klassi. Teda peetakse buddha Akšobhja teadvuse emanatsiooniks. Oma naiskaaslase "pradžnja"ga ("Sparshavajri") koos olles ("yab-yum") esindab ta jumaluse raevukat vormi, mis sümboliseerib "Salajase tarkuse Salajast koosviibimist". Mandalas Guhyasamaja Akshobhyavajra asub Guhyasamāja tantra puhul keskel, kuigi Akšobhja asub Ida ilmakaares.
Theo Jörgensmann

Theo Jörgensmann (sünninimi Theodor Franz Jörgensmann; 29. september 1948 Bottrop – 6. oktoober 2025) oli saksa klarnetist, helilooja ja improvisaator, keda peetakse üheks olulisemaks Euroopa "free jazz"'i ja vabaimprovisatsioonilise muusika esindajaks. 
Jörgensmann alustas muusikaõpinguid noores eas ja keskendus varakult klarnetile. Ta õppis Essenis Folkwangi kunstikõrgkoolis ning hakkas 1970. aastatel aktiivselt tegutsema Saksamaa džässiskeenes. Erinevalt paljudest eakaaslastest pühendus ta peamiselt klarnetile, mis oli tollal džässis pigem haruldane pill. Tema tegevus aitas oluliselt kaasa klarneti positsiooni taastamisele ja laiendamisele kaasaegses impromuusikas.
Jörgensmanni looming oli tihedalt seotud "free jazz"'i ehk vaba džässiga, suunaga, mis tekkis 1960. aastatel ja mida iseloomustab suur loominguline vabadus, loobumine kindlast harmooniast ja vormist ning improvisatsiooni keskne roll. Tema muusikat iseloomustas ka laiem vabaimprovisatsiooniline lähenemine, mis ei piirdunud ainult džässi traditsioonidega, vaid ammutas inspiratsiooni ka eksperimentaalsest ja nüüdismuusikast.
Ta esines nii soolomuusikuna kui ka ansamblites ning osales paljudes rahvusvahelistes koostööprojektides. Jörgensmann mängis koos selliste tuntud muusikutega nagu Barre Phillips, Kent Carter, Paul Lovens jt. Ta oli ka ansambli Clarinet Contrast liige.
Lisaks esinemistele ja salvestustele töötas Jörgensmann ka pedagoogina ning avaldas kirjutisi muusika ja improvisatsiooni teemadel. Tema esseedes ja loengutes käsitleti muusikat kui loomingulist ja filosoofilist protsessi, mitte pelgalt tehnilist oskust.
Theo Jörgensmann andis välja mitukümmend albumit ja jäi aktiivseks muusikuks elu lõpuni. Ta suri 77-aastaselt 6. oktoobril 2025.
Tõstamaa jõgi

Tõstamaa jõgi asub Pärnumaa loodeosas Pärnu linna lääneosas. Ta saab alguse Ermistu järve lõunasopist ja suubub Tõstamaa lahte.
Tema pikkus on 4,6 km ja valgala pindala 40,6 km². Tõstamaa jõe langus on 17 meetrit, see on maakonna suurima langusega jõgi.
Tõstamaa jõgi on oluline koelmu. Varem kasvas Tõstamaa jões palju vesiroose, aga Ermistu järve rikutud veerežiimi tõttu on nad hävinud. Jõe kärestikulisemates kohtades võib kohata vesipappi.
Jõe kaldale on rajatud vabaõhulava ja tantsuplats. Nende juures on jõge paisutatud ja seal asub Tõstamaa paisjärv.
30 Seconds to Mars

30 Seconds to Mars (Thirty Seconds to Mars) on USA alternatiivroki ansambel, mille liider ja solist on Jared Leto.
Ajalugu.
Ansambli lõid 1998. aastal kitarristist laulja Jared Leto ja tema trummarist vend Shannon Leto. Hiljem liitus nendega basskitarri ja klahvpille mängiv Matt Wachter. Püsivaks kitarristiks jäi lõpuks Tomo Miličević, sest eelmistele kahele (Kevin Drake ja Solon Bixler) ei sobinud kontserdireisid.
Bändi debüütalbum "30 Seconds To Mars" (produtsent Bob Ezrin) ilmus 2002. aasta augustis ja seda osteti 100 000 eksemplari. Kuigi Leto on tuntud näitleja, eelistas ta algul seda infot ansambli reklaamimiseks mitte kasutada. Ansambel keeldus tavaliselt esinemast paikades, kus tavatseti ansambli promomiseks Leto näitlejakuulsust ära kasutada. 
Teine album "A Beautiful Lie" (produtsent Josh Abraham) ilmus Ameerikas 2005. aasta augustis. Albumi teemadeks on elu, armastus, surm, valu, rõõm ja kirg. Album on salvestatud neljal mandril ja viies riigis kolme aasta jooksul. 2007. aasta jaanuaris sai "A Beautiful Lie" RIAA-lt ametliku kuldplaadi tunnistuse rohkem kui 500 000-eksemplarise läbimüügi eest. Kokku on plaati müüdud üle miljoni eksemplari. 2006. aasta 31. augusti MTV videoauhindade galal sai ansambel MTV2 parima video auhinna loo "The Kill" eest. Video põhines filmil "The Shining". 
2006. aasta oktoobris alustas ansambel turneed "Welcome to the Universe", mida sponsis MTV2. 20. novembril näitas MTV esimest korda loo "From Yesterday" videot. See on esimene ameerika rokkloovideo, mis on täielikult filmitud Hiina Rahvavabariigis.
21. veebruaril 2007 andis ansambel albumi "A Beautiful Lie" uuesti välja ja tegi turnee ka Euroopas. Sama aasta kevadel osales ansambel turneel "Taste of Chaos", olles ansambli The Used soojendusesineja, ning esines mitmesugustel festivalidel Euroopas.
2. märtsil 2007 teatas bänd, et Matt Wachter lahkub bändist, kuna soovib veeta rohkem aega oma perega.
Bändi kolmas album "This Is War" (produtsendid Flood, Steve Lillywhite ja 30 Seconds to Mars) ilmus 2009. aasta detsembris. Sellele järgnes 2010. aasta alguses maailmaturnee "Into the Wild Tour".
Aastal 2012 tegi ansambel tuuritamisest pausi ning valmistas ette neljandat albumit "Love, Lust, Faith and Dreams", mis ilmus 2013. aasta kevadel.
Ansambel andis 21. juunil 2011 ja 15. juulil 2014 kontserdi Tallinnas.
Muusikastiil.
Bändi esimese stuudioalbumi stiil ühendas progressiivse metali ja Space rocki, koos elektroonilise muusika mõjutuste ja elementidega.
Bändi teine album "A Beautiful Lie" avardas bändi kõla, kombineerides elemente muusika stiilidest nagu progressiivne rokk, hard rock ja emo.
Nende kolmandat albumit "This Is War" on liigitatud selliste stiilide alla nagu progressiivne rokk ja eksperimentaalne rokk.
Koosseis.
Praegused liikmed:
Endised liikmed:
Valge Lootos

 
Valge Lootos ehk Valge Lootose koolkond (hiina keeles 白蓮教 ("Bailianjiao")) oli Hiinas müstiline koolkond ja salaühing, mille õpetuses olid ühitatud taoismi ja budismi elemendid .
Selle rajas 1133. aastal Suzhoust pärit Mao Ziyuan Lõuna-Songi dünastia ajal.
14. sajand.
14. sajandi alustasid Valge Lootose ühingusse kuuluvad Punased Turbanid mässu rikaste maaomanike ning võõramaise Yuani dünastia vastu. Tegu oli hulga omavahel lõdvalt seotud ning omavahel tülitsevate jõukudega, kes röövides, tappes ja rüüstates mööda Hiinat ringi liikusid.
Mässulistega liitus vaesunud ja orvuks jäänud taluperepoeg Zhu Yuanzhang, kes peagi sai liikumise juhiks ning rajas 1368 keiser Hongwu nime all Mingi dünastia. Tema asumine troonile häälestas kogu Valge Lootose koolkonna tema vastu, sest taoismi põhimõtteks on "mitte kunagi ise võimu kasutada ega võimul olla". Valge Lootose koolkond keelati ja suruti põranda alla. Sellest ajast jäi ta Hiinas keelatuks ning oli üks võimude poolt läbi aegade kõige vihatumaid koolkondi ja liikumisi nii Hiinas ja kogu Aasias.
Valge Lootose ülestõus 1796. aastal oli mandžudevastane talupoegade ja budistide vastuhakk. Tingis: rahvastikukasv, valitsejate kaugenemine rahvast. Tulemus: Mandžude keskvõim nõrgenes.
18. ja 19. sajandi ülestõusud.
Neljasaja aasta jooksul oli Valge Lootos praktiliselt põranda alla surutud. Qingi dünastia keisri Qianlongi valitsemisaja lõpupoole muutus Hiina talupoegade olukord väga raskeks, sest nappis haritavat maad, koormised kasvasid, vaskraha devalveerus hõbeda suhtes ning maa koondus väheste suurmaaomanike kätte, mistõttu väiketalupoegadest said maatöölised. Puhkes mitu Valge Lootose ideedel põhinevat talupoegade ülestõusu, sealhulgas Wan Luni ülestõus 1774. Liikumine suruti maha alles 1803.
Juba 1811 puhkesid aga uued rahutused, mida juhtis Valgest Lootosest välja kasvanud "Tianlijiao" (taevaseaduse koolkond) ning mida salaja toetasid ka uue keisri Jiaqingi säästupoliitikaga rahulolematud õukonnaametnikud. Aastal 1813 tungisid vandenõulased Keelatud linna ning oleksid keisri äärepealt tapnud. Keisri pojal Daoguangil õnnestus isa viimasel hetkel päästa.
Ka arvukad järgnevad ülestõusud, mis Hiinat 19. sajandil vapustasid, olid ühel või teisel määral mõjutatud Valge Lootose ideedest. Nende seas oli 1851 puhkenud rahutused Shandongis, Henanis, Anhuis ja Jiangsus (taipingide ülestõus) ning bokserite ülestõus (1900).
Qingide dünastia (1644–1911) sattus raske löögi alla Valge Lootose poolt ja need püüdsid salataolasi hävitada, kuid Valge Lootos kadus põranda alla ja spondeeris nii ideoloogiliselt kui ka materiaalselt Hiina kodanliku revolutsiooni, mis paiskas Hiina viimase imperatrissi troonilt.
Imperatriss Cixi-l (or Tz'u-hsi samuti Hsiao-ch'in) oli kaks isiklikku Valge Lootose sekti taolast kes aitasid ta nooruses troonile peale Hsien-feng (Xianfeng) surma, enne oli iludus üks tuhandest imperaatori liignaistest . 
Neist taolastest ja imelisest imperatrissist kirjutab pikalt tolle aegne Briti Impeeriumi saadik enda mälestuses
Beatbox

Beatbox, ka "human beatbox", on suu abil pilli- ja muude helide jäljendamine. Kõige sagedamini jäljendatakse elektrooniliste pillidega loodud rütmimuusikat ("beat" – inglise keeles 'löök'), eriti trummi- ja bassirütme. 
"Beatbox" sai alguse 1980. aastatel ning selle eelkäijateks loetakse Doug E. Freshi ja Buffyt ansamblist Fat Boys. Nad astusid üles fenomenaalse oskusega tuua huulte ja keele abil kuuldavale rütmilisi helisid. Ehkki need olid veel üsna algelised, suutsid nad innustada paljusid sel alal eksperimenteerima ja harjutama. Peagi kerkisid esile ka teised tegijad, näiteks Biz Markie ja Michael Winslow, kes on tuntud filmist "Politseiakadeemia".
1990. aastatel suri "human beatbox" peaaegu täielikult välja, arvestataval tasemel ei viljelenud seda peale väheste fanaatikute keegi. "Beatbox"'i viis uuele tasemele ansamblisse The Roots kuulunud Rahzel M. Brown (hüüdnimega The Godfather of Noize), kellel ilmus 1999. aastal sooloalbum "Make the Music 2000: The Fifth Element". Ühtlasi andis ta "human beatbox"'ile uue mõõtme, kuna suuga ei tekitatud enam ainult rütme, vaid lausa muusikat: "skratch"'i, bassikäike koos trummisaatega, matkiti puhkpille, viiulit, kitarri, süntesaatorit jt.
Paljud nimetavad "beatbox"'i hiphopi viiendaks või unustatud elemendiks, kuid tänapäevaks on see stiil ületanud kõikide muusikažanrite piirid, ulatudes tantsumuusikast džässini, leides kõlapinda ka reklaamides, filmides, teatrietendustes ja isegi osana sümfoonilisest muusikast. Eraldi haruna on välja kasvanud "vocal percussion" ehk trummikomplekti spetsiifiline jäljendamine "a cappella" ansamblites.
"Beatbox" Eestis.
Eesti kuulsaim tänapäevase "beatbox"'i eelkäija oli alates 1930. aastatest Boba – Vladimir Sapožnin.
Esimesed tänapäevase "beatbox"'i viljelejad olid Chalice, Luiks ja Dynamical Tongues Crew (MC Busta ja Letrap) ja 615 Crew (CuBa, Kraff, Kose). "Beatbox"'ile tõmbas tähelepanu Rey telesaates "Eesti otsib superstaari".
2006. aastal toimus Tartus klubis Illusion esimene EBB, mille võitis Yolq4. 2007. aastal krooniti Tallinnas Tammsaare pargis toimunud võistluse võitjaks Masta Gru.
Tartu Ülikooli korvpallimeeskond

Tartu Ülikool Maks/Moorits on Eesti korvpalliklubi, mis tegutseb Tartu linnas. Klubi mängib Eesti-Läti ühisliigas ja Põhja-Euroopa korvpalliliigas. Oma kodumänge peab klubi Tartu Ülikooli Spordihoones. Meeskonda haldab Tartu Ülikooli Akadeemiline Spordiklubi.
Meeskonna peatreener on Aivar Kuusmaa, teda abistab Toomas Kandimaa.
Ajaloost.
1930. aastatel tegutsesid Tartus korvpallimeeskonnad NMKÜ (Noorte Meeste Kristlik Ühing) ja EASK (Eesti Akadeemiline Spordiklubi). Nendest teises etendasid aktiivset rolli Tallinnas keskkooli lõpetanud spordihuvilised üliõpilased. Tartu Eesti Akadeemiline Spordiklubi tuli Eesti meistriks aastatel 1938–1940. Võistkonnas mängisid teiste hulgas ka Oskar Erikson, Friedrich Issak, Heino Veskila, Ralf Viksten.
Hooajaks 1947/1948 taastati Tartu Ülikooli võimla, pärast seda siirdusid mitmed Tartu Kalevi mängijad paremate treeningutingimuste tõttu Tartu Ülikooli Spordiklubisse (ÜSK). Tartu ÜSK tuli Eesti NSV meistriks aastatel 1948–1952. Hiljem tuldi 12 korda Eesti meistriks Tartu Ülikooli nime all. 1978. aastal viimati meistriks tulnud meeskonnas tulid mängisid Jaan Lentsius, Toomas Tein, Tiit Hang, Rašid Abeljanov, Heiki Kortspärn, Peep Aaviksoo, Teet Laur, Urmas Merru, Paavo Russak. 
NSV Liidu meistrivõistlustel meeste korvpallis esindas Eestit aastatel 1948–1952 Tartu Ülikooli Spordiklubi, kes saavutas 1948. aastal 6. koha, seejärel aga tuli 1949. aastal NSV Liidu meistriks. Võistkonna koosseisus mängisid Joann Lõssov, Ilmar Kullam, Heino Kruus, Ernst Ehaveer, Heino Krevald, Harri Russak, Georg Rekker, Uno Kiivet, Viktor Laats, Olaf Õun. 1950. aastal võideti üleliidulistel meistrivõistlustel hõbe- ja 1951. aastal pronksmedalid. 1952. aastal saavutati 4. koht.
Taasiseseisvumine.
Klubi eelmised nimed pärast Eesti taasiseseisvumist: Tartu Ülikool (1991–1992), Tartu Korvpalliklubi (1992–1994), Tartu Gaas (1994–1995), Korvpalliklubi Tartu (1995–1997), SK Polaris (1997–1999), Tartu Delta (1999–2001), Tartu Ülikool/Rock (2001–2011, 2012–2016), Tartu Ülikool (2011–2012, 2016–2020). Hooajast 2020/2021 kannab klubi nime Tartu Ülikool Maks &amp; Moorits. 
2015. aasta Eesti meistriks tulnud meeskonnas mängisid Tanel Sokk, Kent-Kaarel Vene, Gert Dorbek, Valmo Kriisa, Janar Talts, Timo Eichfuss, Saimon Sutt, Marek Doronin, Augustas Peciukevicius, Kristen Meister, Karolis Petrukonis, Sander Kruus, Joosep Toome, Tanel Kurbas. Pärast 2015. aastat on kohad Eesti meistrivõistlustel olnud: 2016 – 2., 2017 – 3., 2018 – 2., 2019 – veerandfinaal, 2020 – hooaeg jäi pooleli, 2021 – veerandfinaal, 2022 – 2., 2023 – 2., 2024 – 2., 2025 – 2.
2018. aastal võeti vastu otsus lõpetada tegevus elukutseliste korvpallimeeskonnana ja minna üle üliõpilastest koosnevale meeskonnale. 2022. aasta seisuga mängib Tartu taas profikorvpalli.
Akšobhja

Akšobhja (tiibeti "Mitrugpa", jaapani 阿閃如来 "Ashuku nyorai") on üks viiest dhjaanibudast. Talle kuulub buddhaväli ehk n-ö "Puhas Maa" nimega Abhirati.
Akšobhja kerkis esile esimestel sajanditel eKr, kuna teda ja tema buddhavälja mainitakse juba varastes mahajaana suutrates. Dhjaanibudana ilmub ta sinisena ja käega maad puudutades.
Mandala on sümboolne pilt valgustumisest. Iga mandala nendest viiest (viie budapere mandala) esindab ühte Šākjamuni omadust. Kuna valgustumise olemus on samasugune kõikidel aegadel ja kõikides maailmades, siis on kõikide buddhade vaimsed omadused samuti samad, kuigi nad võivad neid omadusi väljendada eri viisidel.
Värati laht

Värati laht on laht Lääne-Eestis, Liivi lahe osa. See asub Pärnu linna lääneosas Tõstamaa alevikust 1,6 km lõuna pool. 
Lahe pindala on 116 ha.
Lahe rannikul asub Värati küla.
Tõstamaa laht

Tõstamaa laht on Liivi lahe osa. See asub Pärnu linna lääneosas Seliste külast 1,5 km lääne pool. Lahe pindala on 952 ha.
Lahe rannikul asub Seliste küla. Lahte suubub Männiku jõgi. 
Rannameri on väga madal ja enamasti kivine. Lahe idaosas on merepõhi ja rand liivane, samuti leidub seal ulatuslikke kõrkjastikke.
Tõrvanõmme oja

Tõrvanõmme oja (ka "Tõrvanõmme jõgi, Jaagu oja") on oja Pärnumaal Pärnu linna lääneosas.
Oja saab alguse Lõuka küla territooriumilt ja suubub Liivi lahte.
Oja pikkus on 3,6 km ja valgla pindala on 3,7 km². Kraavi kaudu tal on ühendus Männiku jõega.
Tõrvanõmme oja voolab läbi põllumajandusmaastiku maa. See on tähtis kalade kudeala. Oja on süvendatud ja õgvendatud maaparandustööde käigus ning alamjooksu suure languga lõigule on rajatud osaline betoonist põhjakindlustus, mistõttu kalade siire kesk- ja ülemjooksu kudealadele on võimatu.
Christiania

Christiania on asum Kopenhaageni Christianshavni linnaosas, tuntud ka kui Vabalinn Christiania. Seal elab 34 hektaril umbes 850 inimest. 
Christiania tekkis 1971. aastal, kui erineva taustaga inimesed (hipid) asustasid mahajäetud sõjaväekasarmud. Christiania on hipiliikumise, anarhismil ja kollektivismil põhineva eluviisi tuntumaid paiku Euroopas. 
Christianias on autode kasutamine keelatud. 
Ehkki praktikas kasutatakse Christianias igapäevasteks tehinguteks Taani krooni, kehtib seal ka kohalik raha, 1997. aastast münditav løn.
Otsuste vastuvõtmine toimub üldkoosolekul või piirkondade koosolekutel. Püsiv juht või juhtkond puuduvad, on vaid koosolekutel valitavad koosoleku juhatajad ja asjaajamisi korraldav-abistav kontor.
Piirkonna elanikud ostsid juunis 2012 riigilt ligi 10,3 miljoni euro eest ära suurema osa ligi 40-hektarilisest endisest kasarmualast.
Iisalmi linn

Iisalmi (rootsi keeles "Idensalmi") on linnaks nimetatav omavalitsusüksus Soomes Põhja-Savo maakonnas.
Linn asutati 1891. aastal, kui see eraldati ümbritsevast maakonnast. Iisalmi vald liideti linnaga 1970. aastal.
Naabervallad on Kiuruvesi linn, Lapinlahti vald, Kuopio linn, Pielavesi vald, Sonkajärvi vald ja Vieremä vald.
Iisalmis asub õlle- ja karastusjoogitehas Olvi.
Linnas tegutseb jalgpalliklubi PK-37 ja jäähokiklubi Iisalmen Peli-karhut.
Varkaus

Varkaus on linn ja omavalitsusüksus Soomes Ida-Soome läänis Põhja-Savo maakonnas.
Linnas asuvad Stora Enso paberitehased.
Rikard Nordraak

Rikard Nordraak (12. juuni 1842 – 20. märts 1866) oli norra helilooja, Norra hümni autor (sõnad Bjørnstjerne Bjørnson). Laul kinnitati Norra hümniks 1864. aastal.
Ta on kirjutanud lavamuusikat oma nõo Bjørnsoni näidenditele, näiteks "Sigurd Slembe", "Mary Stuart".
Nordraak on avaldanud ka rahvalaulutöötlusi. Ta oli Edvard Griegi sõber.
Johan Nordahl Brun Grieg

Johan Nordahl Brun Grieg (tuntud ka Nordahl Grieg; (11. november 1902 Bergen – 2. detsember 1943) oli norra kirjanik ja ajakirjanik. 
Ta kirjutas nii proosat, luulet kui ka näidendeid. 
Kirjanikudebüüdi tegi ta 1922. aastal teosega "Omkring Kap det gode Haab".
Griegi kirjutised olid fašismivastased ja kommunismi pooldavad.
Kui Saksamaa ründas Norrat 1940. aastal, põgenes Grieg Inglismaale. Ta reisis sinna sama laevaga, kus oli ka Norra kuninglik perekond. 
Inglismaal läbis ta ohvitserikursused ja sai kapteni auastme. Tal lubati minna kaasa inglise pommituslennukil Berliini pommitama, kuid tagasiteel sai lennuk tabamuse ning kukkus alla. 
Tema järjepidev natsionaalsotsialismivastane kriitika Norra vallutamise suhtes tegi temast rahvuskangelase.
Tema mälestussammas, mis on loodud Roar Bjorgi poolt, asub Bergeni teatri idaküljel.
Asmara

Asmara on Eritrea pealinn ja suurim linn.
Ajalugu.
1880. aastateni oli Asmara väike küla, seejärel viidi sinna üle Etioopia Hamaseni provintsi valitsus. 1889. aastal okupeerisid linna Itaalia väed ja tegid sellest 1897 Itaalia koloonia Eritrea pealinna. 1993. aastal sai Asmarast iseseisva Eritrea pealinn.
Linnas asub Eritrea Rahvusmuuseum ja Asmara Ülikool.
Asmara lennuväljal oli võtmetähtsus Eritrea iseseisvussõja ajal, sest selle kaudu varustati Etioopia sõjaväge.
Robert Schumann

Robert Schumann (8. juuni 1810 Zwickau (Saksamaa) – 29. juuli 1856 Endenich (Bonni lähedal)) oli saksa pianist, helilooja ja muusikakriitik. Ta oli romantik ja 19. sajandi kuulsamaid pianiste.
Elulugu.
Muusikaga hakkas Robert Schumann tegelema varakult, 7-aastaselt valmisid tema esimesed teosed. Pärast gümnaasiumi lõpetamist õppis ta õigusteadust, jätkates klaveriõpinguid oma tulevase abikaasa Clara Schumanni isa Friedrich Wiecki juures eratundides.
Aastatel 1828–1830 õppis ta Leipzigi ja Heidelbergi Ülikoolis õigusteadust.
20 aastaselt, soovides parandada sõrmede tehnilist liikuvust, painutas ta vastava seadeldisega sõrmi ja sai liigesepõletiku. Nii ei saanudki temast maailmakuulsat pianisti ja ta hakkas tegelema heliloominguga.
Robert Schumannil oli väga hea kirjanikuanne. 1834. aastal asutas ta koos sõpradega ajalehe Neue Zeitschrift für Musik ('uus muusikaleht'), toimetades seda kümme aastat ning tutvustades seal noori heliloojaid ja nende loomingut.
Oma fantaasiamaailmas lõi Schumann kujutluse, milles kõik suured kunstnikud ühinevad nn Taaveti liiduks. Teda võlus piiblistseen, kus Taavet võidab Koljati. Taaveti liitu kuulusid Schumann, tema naine Clara, tolle isa, heliloojad Felix Mendelssohn, Frédéric Chopin jt. Taaveti liidust kirjutas ta ka oma ajakirjas.
1854. aastal püüdis Schumann ennast tappa, hüpates teda pidevalt jälitava hirmu eest Reini jõkke. Kuigi kalurid ta päästsid, lõppes helilooja elu vaimuhaiglas, kus ta suri 1856. aastal.
Looming.
Schumanni loomingus on tähtsal kohal soololaulud ja klaverimuusika. Laule on ta kirjutanud umbes 250. Suur osa tema lauludest on kirjutatud Goethe, Schilleri, Byroni ja Heine tekstidele. Tuntud on Taaveti liidust inspireeritud klaveripalade tsükkel "Karneval", mis koosneb 22 palast. Schumanni loomingus on ka 4 sümfooniat, oratooriume, orkestrimuusikat, instrumentaalkontserte ja ooper.
Hüdrovõimendi

Hüdrovõimendi on seade, mida kasutatakse hüdroajamites lähtejõu võimendamiseks. 
Tööpõhimõte.
Hüdrovõimendi töö põhineb hüdrostaatilise rõhu omadusel, et vedelikule tekitatud rõhk mõjub igas suunas võrdse jõuga. Põhimõtteliselt koosneb võimendi kahest erineva läbimõõduga hüdrosilindrist. Silindrites paiknevad kolvid. Kui väiksemale kolvile, mille pindala on A1 m2, rakendada jõud F1, siis tekitatakse vedelikus hüdrostaatiline rõhk formula_1 Pa. Rõhk kandub teise silindrisse ja avaldab seal kolvile, mille pindala on A2, jõudu formula_2, siit:
formula_3 N.
Reaalsetes seadmetes kulub osa rakendatud jõust kolbide liikumisel tekkivate hõõrdejõudude ületamiseks. Seda võetakse arvesse seadme mehaanilise kasuteguri kaudu. Kasuteguri väärtus sõltub seadme konstruktsioonist. Lihtsamatel seadmetel on kasutegur üle 0,9. Nii saame lõpliku valemi: formula_4, kus formula_5 on seadme mehaaniline kasutegur.
Hüdroajami idee on meelitav. Vähendades piiramatult väiksema silindri pindala võiksime saada väga suuri jõude. Kuid kuna tegemist on lihtmehhanismiga siis niipalju kui võidame jõus niipalju kaotame ka teepikkuses. Seega formula_6, ehk formula_7, kus s_1 ja s_2 on vastavalt väikse ja suure kolvi käigupikkused. See eeldab väikse kolvi mitmeid kordi suuremat käigupikkust võrreldes suurema kolvi käiguga. Töösilindri kolvi suurte käigupikkuste korral asendab väikest silindrit pump, mis annab oma väikestes tööruumides kokkusurutud vedeliku pideva voolu töösilindrisse.
Ferenc Gyurcsányi esimene valitsus

Ferenc Gyurcsány esimene valitsus tuli Ungaris võimule 4. oktoobril 2004, lahkus valimiste tõttu 9. juunil 2006. 
Valitsuse koosseis.
&lt;br clear=all&gt;
&lt;br&gt;* NB! Ametinimetused pole ametlikud tõlked!
Péter Medgyessyi valitsus

Péter Medgyessyi valitsus tuli Ungaris võimule 27. mail 2002, ja lahkus 10. oktoobril 2004 (peaminister esitas lahkumisavalduse augusti lõpul) vastuolude tõttu teise koalitsioonierakonnaga SZDSZ. 
Valitsuse koosseis.
&lt;br clear=all&gt;
&lt;br&gt;
1 ajutine kohusetäitja
&lt;br&gt;
Viktor Orbáni esimene valitsus

Viktor Orbáni valitsus tuli Ungaris võimule 8. juulil 1998 ja lahkus 27. mail 2002 seoses valimiskaotusega.
Valitsuse koosseis.
&lt;br clear=all&gt;
&lt;br&gt;
1 ajutine kohusetäitja
&lt;br&gt;
Tuhkpihlakas

Tuhkpihlakas ("Sorbus rupicola") on roosõieliste sugukonda ja õunapuuliste alamsugukonda ja pihlakate perekonda kuuluv heitlehine puu.
Levila.
Eestis esineb tuhkpihlakas loodusliku liigina Lääne-Saaremaal – Viidumäel ja Sõrve poolsaarel.
Tuhkpihlakas on üks kolmest Eestis looduslikult kasvavast pihlakaliigist. Harulduse tõttu kuulub liik punasesse raamatusse.
Kirjeldus.
Tuhkpihlakas on saagjate servadega lihtlehtedega. Lehed on ebakorrapäraselt hambulised, alusel kiilja terve servaga. Lehestik on heledam, kui harilikul pihlakal ja lehed on alt tugeva tuhkhallika vildikihiga.
Õied on valged. Läägemaitselised viljad on ümarovaalsed, 1–1,5 (2) cm pikad, oranžid või pruunikaspunased ja valkjate täppidega. Viljad püsivad sügisel kaua puul.
Gyula Horni valitsus

Gyula Horni valitsus tuli Ungaris võimule 15. juulil 1994, ja lahkus 8. juulil 1998 seoses valimiskaotusega. 
Valitsuse koosseis.
&lt;br clear=all&gt;
&lt;br&gt;
1 ajutine kohusetäitja
&lt;br&gt;